# Bloc Nacional-Popular Gallec

Bloc Nacional-Popular Gallec (BNPG) fou una candidatura electoral gallega de caràcter sobiranista per a Galícia com a alternativa a l'autonomisme. Estaba formada per la Unión do Povo Galego (UPG) i la Asemblea Nacional-Popular Galega (ANPG).

## Història

La candidatura va estar impulsada per la UPG i es va crear com agrupació d'electors per presentar-se a les eleccions generals de 1977, ja que tant la UPG com l'ANPG no eren encara legals. En aquestes eleccions va obtenir 22.771 vots, el 2,02% dels vots gallecs. La candidatura, ja com a coalició, va repetir en les eleccions generals de 1979, en les quals va obtenir 60.889 vots i el 5,95% dels vots gallecs. En cap de les dues eleccions va obtenir representació parlamentària. En les eleccions municipals de 1979 va aconseguir el seu sostre electoral, obtenint el 7,1% dels vots gallecs i representació en cinc dels principals ajuntaments de Galícia, amb un total de 253 regidors.
Va demanar el «no» tant per la Constitució Espanyola de 1978 com per l'Estatut d'Autonomia de Galícia.
En les eleccions al Parlament de Galícia de 1981 es va presentar en coalició amb el Partit Socialista Gallec (PSG). La coalició va obtenir 61.870 vots (6,15%), que es van traduir en sengles escons a La Corunya, Lugo i Pontevedra. Dos van correspondre al BNPG (els dos per UPG, entre ells el seu líder, Bautista Álvarez) i el restant pel PSG.
El 1982 es va transformar en el Bloc Nacionalista Gallec.

## Resultats electorals

Resultats electorals a les eleccions autonòmiques → :
| Eleccions | Candidat | Vots | % | Diputats/Regidors |
| Eleccions generals de 1977 | | 22.771 | 0,12 | 0 |
| Eleccions generals de 1979 | | 60.889 | 0,34 | 0 |
| Eleccions municipals de 1979 | | 78.216 | 0,48 $^a$ | 258 |
| Eleccions al Parlament de Galícia de 1981 $^b$ | Bautista Álvarez | 61.870 | 6,27 | 3 $^c$ |
| Eleccions generals de 1982 | | 38.437 | 0,18 | 0 |
$^a$ 7,32% a Galícia. $^b$ En coalició amb el Partit Socialista Gallec (PSG). $^c$ D'ells, 2 d'UPG i 1 del PSG.

## Bibliografia

* Justo Beramendi e Xosé Manoel Núñez Seijas, O nacionalismo galego, A Nosa Terra, 1996
* Manuel Anxo Fernández Baz, A formación do nacionalismo galego contemporáneo (1963-1984), Laiovento, 2003

## Referències

* ↑ Planteamientos autonómicos muy avanzados en las principales opciones nacionalistas y regionalistas. Resumen de programas electorales, El País, 18 de febrer de 1979: « el Bloque Nacional Popular Galego (BNPG) tiene como punto de partida el de que la soberanía política de Galicia corresponde al pueblo gallego, «cuya nación podrá federarse a nivel de Estado, bajo condiciones mínimas que no reduzcan las facultades de autoorganización y autogobierno» »
* ↑ Resultats a Galícia de les eleccions generals espanyoles de 1977 (Congrés dels Diputats) Arxivat 2011-11-30 a Wayback Machine..
* ↑ Resultats a Galícia de les eleccions generals espanyoles de 1979 (Congrés dels Diputats) Arxivat 2011-11-30 a Wayback Machine..
* ↑ Historia de la Unión do Povo Galego (en gallego).
* ↑ Resultats de les eleccions al Parlament de Galícia, al Web de Eleccions a Espanya de Carles Tek.

## Enllaços externs

* Bloque Nacionalista Galego, al Web d'Eleccions a Espanya de Carles Tek.